。出守赣州府，移守处州府，值岁大饥，不及申请，饬属邑开仓平籴，仍捐俸以粥饥者，全活甚众。病民俗溺女，修育婴堂以养之，并订婚姻古仪法，毋奢滥，俗为之一变。晋广东岭东道，筑堤设堡，以兴水利，防海寇，民赖以安。遂推粤西布政使，革征解陋规以万计。当是时魏珰义子崔呈秀势薰灼，乃其父杨泰同年，慕莹钟才名，欲罗致之，使人导意往见，要津可得，莹钟遽告病归。父少时读书天成山，邑佳处也，莹钟仍筑室居焉，足迹不入城市，魏、崔败，士大夫多波累，莹钟独超然事外。子杨鸿纶，天启辛酉举人，知事不可为，侍父山中，杜门不出。邑中鉅人名宿惟戴